An Bhoisnis
Is í an Bhoisnis teanga oifigiúil na Boisnia. Go bunúsach, is leagan den tSeirbea-Chróitis í, agus í bunaithe ar an gcanúint štokavski, chomh maith leis an tSeirbis agus an Chróitis chaighdeánaithe. Tá an Bhoisnis níos saibhre i bhfocail iasachta ón Tuircis ná an dá theanga chaighdeánacha eile, ach tríd is tríd, tá sí intuigthe ag lucht a labhartha siúd. Is é an leagan ijekavski den teanga a úsáidtear, is é sin, scríobhtar agus labhraítear ije nó je sna focail ina raibh an t-[æ] fada sa tSean-Slaivis Eaglasta (vjetar in áit vetar "gaoth", mlijeko in áit mleko "bainne", mar shampla). I bhfocal áirithe, úsáidtear an -h- idir gutaí (cosúil leis an gCróitis), nuair a úsáideann an tSeirbis an -v-: duhan "tabac", gluho "bodhar". I bhfocail áirithe, úsáidtear an -h- nach bhfuil le cloisteáil i gceachtar den dá chaighdeán eile, toisc gur ceann de na saintréithe Boisniacha atá ann: lahko "furasta" (Seirbis agus Cróitis: lako), kahva "caife" (Seirbis: kafa, Cróitis: kava).

Tá an Bhoisnis idir eatarthu idir an dá theanga eile ar a lán bealaí. Go bunúsach, roghnaíonn an phleanáil oifigiúil teanga an téarma Crótach thar an téarma Seirbiach, má tá difríocht ann; ach bíonn caint na ndaoine níos cosúla leis an tSeirbis ó thaobh an fhoclóra de. Úsáideann an Bhoisnis ainmneacha Laidine (ainmneacha idirnáisiúnta) na míonna, cosúil leis an tSeirbis, ós rud é gur cleachtas seanbhunaithe é seo sna canúintí a labhraítear sa Bhoisnia.

Tagairtí 

Teangacha Slavacha
Teangacha na hEorpa
An Bhoisnia-Heirseagaivéin
Is í an Bhoisnis teanga oifigiúil na Boisnia . Go bunúsach , is leagan den tSeirbea-Chróitis í , agus í bunaithe ar an gcanúint štokavski , chomh maith leis an tSeirbis agus an Chróitis chaighdeánaithe . Tá an Bhoisnis níos saibhre i bhfocail iasachta ón Tuircis ná an dá theanga chaighdeánacha eile , ach tríd is tríd , tá sí intuigthe ag lucht a labhartha siúd . Is é an leagan ijekavski den teanga a úsáidtear , is é sin , scríobhtar agus labhraítear ije nó je sna focail ina raibh an t-[æ] fada sa tSean-Slaivis Eaglasta ( vjetar in áit vetar "gaoth " , mlijeko in áit mleko "bainne " , mar shampla ) . I bhfocal áirithe , úsáidtear an -h- idir gutaí ( cosúil leis an gCróitis ) , nuair a úsáideann an tSeirbis an -v- : duhan "tabac " , gluho "bodhar ". I bhfocail áirithe , úsáidtear an -h- nach bhfuil le cloisteáil i gceachtar den dá chaighdeán eile , toisc gur ceann de na saintréithe Boisniacha atá ann : lahko "furasta " ( Seirbis agus Cróitis : lako ) , kahva "caife " ( Seirbis : kafa , Cróitis : kava ) . Tá an Bhoisnis idir eatarthu idir an dá theanga eile ar a lán bealaí . Go bunúsach , roghnaíonn an phleanáil oifigiúil teanga an téarma Crótach thar an téarma Seirbiach , má tá difríocht ann ; ach bíonn caint na ndaoine níos cosúla leis an tSeirbis ó thaobh an fhoclóra de . Úsáideann an Bhoisnis ainmneacha Laidine ( ainmneacha idirnáisiúnta ) na míonna , cosúil leis an tSeirbis , ós rud é gur cleachtas seanbhunaithe é seo sna canúintí a labhraítear sa Bhoisnia . Tagairtí Teangacha Slavacha Teangacha na hEorpa An Bhoisnia-Heirseagaivéin